কলাপাতা ভালো করে ধুয়ে মুছে নিন। আগুনের হালকা আঁচ লাগান পাতায়। মাছ টুকরা করে কেটে নিন। মাছের টুকরার সঙ্গে পেঁয়াজ কুচির অর্ধেক অংশ, লেবুর রস, মরিচ কুচি, ফিশ সস, টমেটো সস, সরিষার তেল দিয়ে মাখান। এবার মসলার মিশ্রণসহ মাছের টুকরাগুলো পাতার মধ্যে রেখে ভালো করে ভাঁজ করুন। পাতার মুখ আঁটকে দিন। চুলায় মাঝারি আঁচে তাওয়া বসান। তাওয়া গরম হলে মাছসহ কলাপাতা দিয়ে দিন তাওয়ায়। ১০ থেকে ১৫ মিনিট করে প্রতি সাইড বেক করুন। চাইলে ওভেনেও বেক করতে পারেন।